Рэгуліроўшчык
*Хведар Жычка*

На скрыжаванні

Ў форме параднай

Стаіць паставы

I наводзіць парадак.

Ён толькі адзін

Мае гэткае права —

Адкрыць для машын

Шлях налева, направа.

Пусціць напрасткі іх,

А потым спыніць,

Каб пешаходам

Дарогу адкрыць.

Дождж, ці туман,

Ці буран снегавы, —

На скрыжаванні

Стаіць паставы.

Наводзіць парадак

На вуліцы ён.

Сігнал паставога

Для ўсіх нас — закон.

1973 г.